Asia C‑77/11

Euroopan unionin neuvosto

vastaan

Euroopan parlamentti

”Kumoamiskanne — Unionin yleisen talousarvion lopullinen hyväksyminen varainhoitovuodeksi 2011 — Parlamentin puhemiehen toimi, jolla kyseinen lopullinen hyväksyminen todetaan — SEUT 314 artiklan 9 kohta — Parlamentin ja neuvoston vahvistama unionin vuotuinen talousarvio — SEUT 314 artiklan johdantokappale — Toimielinten välisen tasapainon periaate — Annetun toimivallan periaate — Vilpittömän yhteistyön velvoite — Olennaisten menettelymääräysten noudattaminen”

Tiivistelmä – Unionin tuomioistuimen tuomio (suuri jaosto) 17.9.2013

Euroopan unionin talousarvio – Talousarviomenettely – Päätös, jolla parlamentin puhemies toteaa talousarvion lopullisesti vahvistetuksi – Vaatimusta, jonka mukaan myös neuvoston on allekirjoitettava talousarvio, ei ole

(SEU 14 artiklan 1 kohta ja SEU 16 artiklan 1 kohta; SEUT 263 artikla, SEUT 288 artikla, SEUT 289 artiklan 2 kohta, SEUT 296 artiklan ensimmäinen kohta sekä SEUT 314 artiklan johdantokappale ja 9 kohta)

SEUT 314 artiklassa määrätty talousarviomenettely päätetään SEUT 314 artiklan 9 kohtaan perustuvalla toimella, jolla parlamentin puhemies toteaa parlamentin elimenä menettelyn sääntöjenmukaisuuden tarkastettuaan, että talousarvio on lopullisesti hyväksytty. Kyseinen toimi on viimeinen vaihe unionin talousarvion vahvistamismenettelyssä ja tekee talousarviosta sitovan. Vaikka tässä yhteydessä on totta, että SEUT 314 artiklan johdantokappaleessa muistutetaan, että SEU 14 artiklan 1 kohdan ja SEU 16 artiklan 1 kohdan mukaan parlamentti ja neuvosto käyttävät yhdessä budjettivaltaa, missään SEUT 314 artiklan määräyksessä ei kuitenkaan määrätä siitä, että talousarviomenettelyn lopuksi annetaan toimi, jonka parlamentin puhemies ja neuvoston puheenjohtaja yhdessä allekirjoittaisivat.

SEUT 296 artiklan ensimmäistä kohtaa ei myöskään sovelleta SEUT 314 artiklan mukaisen talousarviomenettelyn yhteydessä. Vaikka SEUT 314 artiklan 9 kohtaan perustuva toimi on erityisen lainsäätämisjärjestyksen tulos, se ei ole talousarvion luonteen vuoksi varsinainen SEUT 288 artiklassa ja SEUT 289 artiklan 2 kohdassa tarkoitettu lainsäätämisjärjestyksessä hyväksytty toimi mutta se on joka tapauksessa SEUT 263 artiklassa tarkoitettu kannekelpoinen toimi, koska sillä tehdään unionin talousarvio sitovaksi.

(ks. 50, 54–56, 60 ja 63 kohta)

Asia C‑77/11

Euroopan unionin neuvosto

vastaan

Euroopan parlamentti

”Kumoamiskanne — Unionin yleisen talousarvion lopullinen hyväksyminen varainhoitovuodeksi 2011 — Parlamentin puhemiehen toimi, jolla kyseinen lopullinen hyväksyminen todetaan — SEUT 314 artiklan 9 kohta — Parlamentin ja neuvoston vahvistama unionin vuotuinen talousarvio — SEUT 314 artiklan johdantokappale — Toimielinten välisen tasapainon periaate — Annetun toimivallan periaate — Vilpittömän yhteistyön velvoite — Olennaisten menettelymääräysten noudattaminen”

Tiivistelmä – Unionin tuomioistuimen tuomio (suuri jaosto) 17.9.2013

Euroopan unionin talousarvio — Talousarviomenettely — Päätös, jolla parlamentin puhemies toteaa talousarvion lopullisesti vahvistetuksi — Vaatimusta, jonka mukaan myös neuvoston on allekirjoitettava talousarvio, ei ole

(SEU 14 artiklan 1 kohta ja SEU 16 artiklan 1 kohta; SEUT 263 artikla, SEUT 288 artikla, SEUT 289 artiklan 2 kohta, SEUT 296 artiklan ensimmäinen kohta sekä SEUT 314 artiklan johdantokappale ja 9 kohta)

SEUT 314 artiklassa määrätty talousarviomenettely päätetään SEUT 314 artiklan 9 kohtaan perustuvalla toimella, jolla parlamentin puhemies toteaa parlamentin elimenä menettelyn sääntöjenmukaisuuden tarkastettuaan, että talousarvio on lopullisesti hyväksytty. Kyseinen toimi on viimeinen vaihe unionin talousarvion vahvistamismenettelyssä ja tekee talousarviosta sitovan. Vaikka tässä yhteydessä on totta, että SEUT 314 artiklan johdantokappaleessa muistutetaan, että SEU 14 artiklan 1 kohdan ja SEU 16 artiklan 1 kohdan mukaan parlamentti ja neuvosto käyttävät yhdessä budjettivaltaa, missään SEUT 314 artiklan määräyksessä ei kuitenkaan määrätä siitä, että talousarviomenettelyn lopuksi annetaan toimi, jonka parlamentin puhemies ja neuvoston puheenjohtaja yhdessä allekirjoittaisivat.

SEUT 296 artiklan ensimmäistä kohtaa ei myöskään sovelleta SEUT 314 artiklan mukaisen talousarviomenettelyn yhteydessä. Vaikka SEUT 314 artiklan 9 kohtaan perustuva toimi on erityisen lainsäätämisjärjestyksen tulos, se ei ole talousarvion luonteen vuoksi varsinainen SEUT 288 artiklassa ja SEUT 289 artiklan 2 kohdassa tarkoitettu lainsäätämisjärjestyksessä hyväksytty toimi mutta se on joka tapauksessa SEUT 263 artiklassa tarkoitettu kannekelpoinen toimi, koska sillä tehdään unionin talousarvio sitovaksi.

(ks. 50, 54–56, 60 ja 63 kohta)